152 Jurnalul Oficial al Uniunii Europene 18Jvol. 3 32005D0199 11.3.2005 JURNALUL OFICIAL AL UNIUNII EUROPENE L 65/34 DECIZIA 2005/199/PESC A CONSILIULUI din 31 ianuarie 2005 privind încheierea Acordului între Uniunea Europeană și Republica Albania privind participarea Republicii Albania la operațiunea militară de gestionare a crizei condusă de Uniunea Europeană în Bosnia și Herţegovina (Operațiunea Althea) CONSILIUL UNIUNII EUROPENE, având în vedere Tratatul privind Uniunea Europeană și, în special, articolul 24 al acestuia, având în vedere recomandarea președinției, întrucât: (1) La 12 iulie 2004, Consiliul a adoptat Acţiunea comună 2004/570/PESC privind operațiunea militară a Uniunii Europene în Bosnia și Herţegovina (). (2) Articolul 11 alineatul (3) din acțiunea comună menționată prevede că normele metodologice privind participarea statelor terțe fac obiectul unui acord, în conformitate cu articolul 24 din Tratatul privind Uniunea Europeană. (3) Ca urmare a autorizării de către Consiliu la 13 septembrie 2004, președinția, asistată de secretarul general/înalt repre- zentant, a negociat un acord între Uniunea Europeană și Republica Albania privind participarea Republicii Albania la operațiunea militară de gestionare a crizei condusă de Uniunea Europeană în Bosnia și Herţegovina (Operațiunea Althea). (4) Acest acord ar trebui aprobat, () JOL252,28.7.2004, p. 10. DECIDE: Articolul 1 Acordul dintre Uniunea Europeană și Republica Albania privind participarea Republicii Albania la operațiunea militară de gestionare a crizei condusă de Uniunea Europeană în Bosnia și Herţegovina (operațiunea ALTHEA) este aprobat în numele Uniunii Europene. Textul acordului se anexează la prezenta decizie. Articolul 2 Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații. Articolul 3 Prezenta decizie produce efecte de la data adoptării sale. Articolul 4 Prezenta decizie se publică în Jurnalul Oficial al Uniunii Europene. Adoptată la Bruxelles, 31 ianuarie 2003. Pentru Consiliu Președintele J. ASSELBORN